Kinders is altyd op soek na iets om te eet – of hulle nou vir die eksamen leer, ŉ fliek kyk of net verveeld is by die huis.
Maroela Media het vroeër idees vir vinnige, gesonde peuselhappies vir kinders gegee. Hierdie resepte kan jy met min voorbereiding gebruik, veral as die honger knaag en jy op jou voete moet dink.
Hierdie koekies versteek die broccoli so goed, jou kinders sal nie eens weet hulle eet groente nie. Braai dit in min olie om die vetinhoud te verminder. Jy kan ook die helfte van die koekmeel met patat of aartappel vervang vir ŉ meer natuurlike peuselhappie.